Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Chimbalwila chavaFwaliseu (1-3)
-
Ivwenu Kalunga woma, keshi vatuko (4-7)
-
Kwitavila kulikata naKulishitu (8-12)
-
Chifwanyisa chamuka-luheto wakuhona mangana (13-21)
-
Litwaminenu kulizakaminanga (22-34)
-
Kupwa vakutona (35-40)
-
Kaselwa wakushishika nakaselwa wakuhona kushishika (41-48)
-
Chihandwa muvatu, keshi nge kuundako (49-53)
-
Kulumbununa lwola (54-56)
-
Kukumisa vikokojola (57-59)
12 Halwola kanelu, vatu makombakaji amavulu vakungulukile, kaha vapwile nakulilyatangila. Jino Yesu aputukile kuhanjika kuli tumbaji twenyi ngwenyi: “Zangamenu nachimbalwila chavaFwaliseu, chikiko kulyonga.+
2 Oloze kakweshi chuma chakusweka kanawa chize navakahona kusolola hatomako, chipwe chuma chakuswama chize navakahona kutachikizako.+
3 Shikaho, vyeshovyo namuhanjika mumilima navikevwakana musana weye, kaha vyeshovyo namuyevetela kutupete kwaukawenu navakavyambulula helu lyajizuvo.
4 Kaha nawa, nangwamba kuli enu masepa jami ngwami,+ kanda namwivwa woma vaze navajiha mujimbako, kaha kufumaho kaveshi kuhasa kulinga chuma chekako.+
5 Oloze nangumilweza ou mwatela kwivwa woma: Ivwenu woma Ou mwalinga nge najihi lyehi mutu, kaha ali nangolo jakumumbila muNgehena.+ Nangumilweza chikupu ngwami, Ou ikiye mwatela kwivwa woma.+
6 Kutala tujilili vatanu kaveshi kuvalanda natujimbongo tuvali twachicheleko numba? Chipwe ngocho, naumwe wauchi navavulyama kuli Kalunga.+
7 Oloze enu najikambu jakumitwe yenu vajilava lyehi josena. Kanda namwivwa womako.+ Enu mwapwa muvavalemu kuhambakana tujilili vavavulu.+
8 “Nangwamba kuli enu ngwami, weshowo mwangwitavila kumeso avatu,+ naMwanamutu nawa mwakamwitavila kumeso avangelo jaKalunga.+
9 Oloze weshowo mwangukana kumeso avatu naikiye navakamukana kumeso avangelo jaKalunga.+
10 Weshowo mwahanjika lizu lyalipi hali Mwanamutu, navakamukonekela, oloze weshowo mwasaula shipilitu yajila kaveshi kukamukonekelako.+
11 Jino omu navakamineha kumeso alikungumbuwa nakuli vilolo jafulumende, nakuvatu vakwechi ngolo jakuyula, kanda namukalizakamina mwakukalihakwila enu vavene chipwe vyuma namukahanjikako,+
12 mwomwo shipilitu yajila nayikaminangula haola vene yize vyuma mwatela kukahanjika.”+
13 Jino mutu umwe haze haliyongomena ambile kuli ikiye ngwenyi: “Ove Muka-kunangula, mulweze ndumbwami tulipangile uswana wetu hakachi.”
14 Ambile kuli ikiye ngwenyi: “Ove lunga, iya angutongola kupwa ngumuka-kuyula chipwe lihako hali enu vavali?”
15 Jino ambile kuli vakiko ngwenyi: “Tonenunga, lilamenunga kuchipululu chosena,+ mwomwo numba nge mutu ali navyuma vyavivulu, vyuma aheta kavyeshi kumuhana kuyoyako.”+
16 Ngocho avalwezele chifwanyisa ngwenyi: “Wande wamutu umwe muka-luheto wemine chikuma.
17 Shikaho aputukile kushinganyeka mumuchima wenyi ngwenyi, ‘Nangulinga muka hakuwana nge kangweshi namwakukungulwila jimbuto jamiko?’
18 Ngocho ambile ngwenyi, ‘Nangulinga ngana:+ Nangupuzula visete vyami nakutunga vyeka vyavinene, kaha mukiko vene nangukungulwila manona ami osena navyuma vyami vyosena.
19 Kaha nangulyamba ami ivene ngwami: “Uli navyuma vyamwaza vyavivulu unalitulikila vyakuzachisa hamyaka yayivulu. Ijiva kunoka jino, lyakonga, nwakonga, livwisenga kuwaha.”’
20 Oloze Kalunga ambile kuli ikiye ngwenyi, ‘Ove mutu wakuhona mangana, ufuku uno vene navakutambula mwono wove. Kaha vyuma unalitulikila navikapwa vyeya?’+
21 Omu mukiko vene mwanapu namutu uze mwalilunjikila luheto, oloze keshi naluheto kuli Kalungako.”+
22 Jino ambile kuli tumbaji twenyi ngwenyi: “Shikaho nangwamba kuli enu ngwami, litwaminenu kulizakaminanga hakuyoya chenu ngwenu namulya ika, chipwe hamijimba yenu ngwenu namuvwala ika.+
23 Mwomwo kuyoya chalema kuhambakana vyakulya, namujimba nawa walema kuhambakana vyakuvwala.
24 Achishinganyekenu hali makololo. Kaveshi kukuva mbutoko, chipwe kwahako, kaha kaveshi nawa nazuvo yakutulikila chipwe chiseteko. Oloze Kalunga eji kuvalisanga.+ Uno enu kamwalema chikuma kuhambakana tujilako numba?+
25 Iyaze muli enu hakulizakamina mwahasa kuhakila kuvite yimwe kutando yenyi yakuyoya?
26 Shikaho kachi nge kamweshi kuhasa kulinga chumechi chachindendeko, kaha ikaze muli nakulizakamina havyuma vyeka?+
27 Achishinganyekenu omu jeji kukulanga jitemo. Kajeshi kufulyangila, chipwe kutunga mahinako. Oloze nangumilweza ngwami, numba vene Solomone muupahu wenyi wosena, kavwalile uvwalo umwe wakulita natemo yimweko.+
28 Enu vaka-lufwelelo lwalundende, jino kachi nge Kalunga eji kuvwikanga vyuma vyakusoka hamavu, evi navipwako lelo kaha hamene hinavavimbila mukakahya, kahanyi mwahambakanamo chikuma kumivwika enu.
29 Ngocho litwaminenu kulizakamina havyuma namusaka kulya navize namusaka kunwa. Litwaminenu kulizakaminanga,+
30 mwomwo vyosena evi vikiko vyuma veji kufwilanga chikuma vaka-mafuchi, oloze Senu atachikiza ngwenyi nayenu mwasakiwa vyuma kanevi.+
31 Ngocho tondenunga lika chatete Wangana wenyi, kaha vyuma kanevi navakamihanavyo.+
32 “Enu utanga wamikoko waundende,+ kanda namwivwa womako, mwomwo Senu namitongwela kumihana Wangana.+
33 Lanjisenu vyuma vyenu nakuhana mawana akutetela.+ Litongelenu tujingonga twajimbongo tuze katweshi kupulikako, lukiko vene luheto luze kalweshi kukuma mwiluko,+ muze mwiji mwahona kupandama, chipwe katutu kulwenyekako.
34 Mwomwo kuze kuli luheto lwenu, kukiko vene nakupwanga namichima yenu.
35 “Vwalenu uvwalo nakupwa vakulizanga,+ kaha manongo enu apwenga akuwika kakahya.+
36 Pwenunga nge vatu vaze vali nakuvandamina kaka yavo uze mwakinduluka+ kufuma kuchilika chaulo,+ mangana omu mweza nakungongomweza, vakahase kumusokolwelako hahaze vene.
37 Vawahilila vandungo vaze omu kaka yavo mweza mwavawana vanatono. Chamuchano vene nangwamba kuli enu ngwami, mwakavwala uvwalo wachilika nakuvalweza vasendavale kumesa, kaha mwakapandama kuli vakiko nakuvazachila.
38 Vawahilila vandungo kanava, kachi nge kaka yavo mweza hachilo chamuchivali, chipwe chamuchitatu, mwavawana vanalizange lyehi.
39 Oloze tachikizenu ngwenu, kachi nge mwenyazuvo mwejiva haola mweza mwiji, kachi keshi kwechelela zuvo yenyi vayipupeko.+
40 Nayenu nawa pwenunga mwalizanga lyehi, mwomwo haola yize kamwashinganyekeleko, hakiko vene mweza Mwanamutu.”+
41 Jino Petulu ambile ngwenyi: “Ove Mwata, echi chifwanyisa unachilweze yetu kaha tahi, nyi navatu vosena?”
42 Mwata ambile ngwenyi: “Iyaze chikupu napu kaselwa wakushishika, wakuzangama, uze navatongola kuli kaka yenyi kumulamina lizavu lyavangamba jenyi, avahanenga kulya chakutamo halwola lwakutamo?+
43 Awahilila ndungo uze nge kaka yenyi hakwiza mwamuwana ali nakulinga ngocho.
44 Chamuchano vene nangumilweza ngwami, mwamutongola amulaminenga vyuma vyenyi vyosena.
45 Oloze kachi nge uze ndungo mwalyamba mumuchima wenyi ngwenyi, ‘Kaka yami nashimbula kwiza,’ kaha himwaputuka kuveta vaze vangamba vamalunga navaze vamapwevo, nakulya nakunwa nakupenda,+
46 jino kaka yayauze ndungo omu mwakeza halikumbi lize kamufwelelele ngwenyi mwezako, nahaola yize katachikijileko, mwakamuzangamisa chikuma nakumutongwela kumuhaka kuchihela chimwe navaze vakuhona kushishika.
47 Jino ndungo uze atachikijile mwayile muchima wakaka yenyi, oloze himwahona kulizanga chimweza, chipwe kulinga vyuma vize amulwezele kaka yenyi, navakamuveta vikote vyavivulu.+
48 Oloze uze ahonene kwijiva kanawa, kaha himwalinga vyuma vyakutela kumuvetela vikote, navakamuveta vyavindende kaha. Weshowo vahanyine vyavivulu, kuli ikiye navakasakako nawa vyavivulu, kahou vahanyine ngolo jakutala vyuma vyavivulu, kuli ikiye navakasakako nawa vyavivulu chikuma.+
49 “Ngwejile nakwepula kakahya hamavu. Jino kachi nge kanepuka lyehi, kaha nangusaka ika nawa?
50 Chikupu vene, ngukwechi lumbapachiso luze navakangumbapachisa, kaha nguli nakulyonyinga palanga nomu nalukahita.+
51 Uno munashinganyeka ngwenu ami ngwejile nakuneha kuunda hano hamavu tahi? Nduma, oloze nangumilweza ngwami ngwejile nakuneha chihandwa muvatu.+
52 Mwomwo kufuma vene oholili, muzuvo muze muli vatu vatanu namupwanga chihandwa, vatatu navakindukila vavali, kaha vavali navakindukila vatatu.
53 Navalihandununa, ise yamutu mwakindukila mwanenyi walunga, mwana walunga mwakindukila ise, naye yamutu mwakindukila mwanenyi wapwevo, mwana wapwevo mwakindukila naye, nayewenu mwakindukila nayewenu yamutu, nayewenu yamutu mwakindukila nayewenu.”+
54 Jino ambile cheka kuliyongomena ngwenyi: “Omu mweji kumonanga livwi lili nakufwinda kumulauko, hahaze vene mweji kwambanga ngwenu, ‘Vula yayinene nayinoka,’ kaha cheji kupwanga vene ngocho.
55 Kahomu nawa mweji kumonanga peho yakusulo yili nakuhuhwa, mweji kwambanga ngwenu, ‘Nakwiza musana wakaza,’ kaha weji kwiza vene.
56 Enu vaka-kulyonga, mwatachikiza kulumbununa omu eji kusolokanga mavu nalilu, nyi mwomwo ika munahono kulumbununa lwola luno?+
57 Ikaze munazenekela kutachikiza nawa vyuma vyakwoloka?
58 Chakutalilaho, omu uli nakuya kuli muka-kuyula namutu uze uli nenyi namulonga, livwasane nenyi shimbu muchili mujila, mangana ukumise vikokojola, kuchina mwakutwala kuli muka-kusopesa, kaha muka-kusopesa mwakuhana kuli kapasu, kaha kapasu himwakuhaka mukamenga.+
59 Nangukulweza ngwami, kaweshi kulovokamoko kuvanga unafwete kalumbongo kachichele kamakumishilo.”
Share
Share
NEW WORLD TRANSLATION OF THE HOLY SCRIPTURES (2013 REVISION)
Luka 12
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk kon_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn